als_Latn dik_Latn sag_Latn
Këmbët janë gjymtyrët që kalojnë më shumë vuajtje dhe lodhje gjatë ditës se çdo pjesë tjetër e trupit. Ato mbajnë peshën e trupit, presionin e jetës moderne, vuajnë qëndrimin mbi takat e larta, janë gjithmonë në ecje të vazhdueshme gjatë gjithë ditës pa pushim etj.
Ky stres që shkaktohet mbi këmbë çdo ditë i bëjnë ato të fryhen, lodhen ,krijojnë plagë, ashpërsohet dhe madje në disa raste edhe të marrin infeksione nëse nuk pastrohen rregullisht. Një tjetër problem me këmbët është e futja e thonjve nën mish duke shkaktuar inflacion rreth gishtit. Ajo shkakton dhimbje në ecje, sa në disa raste nuk mund të mbani dot as këpucën veshur.
Mirëpo për të shmangur këtë gjë duhet që të kujdeseni çdo ditë në mënyrën e duhur për këmbët tuaja. Vetëm kështu do të keni këmbë të shplodhura, të buta dhe thonj të shëndetshëm.
Ndiqni këshillat me përpikmëri për të pasur këmbë të buta dhe të bukura gati për veshjen e sandaleve në sezonin veror.
1-Mbajini gjithmonë këmbët e thata. Ky është rregulli kryesor i higjienës së tyre. Lagështia dhe djersa në këmbë krijon zhvillimin e kërpudhave, mikrobeve dhe mykut duke infektuar këmbët. Prandaj sigurohuni që ti keni ato gjithmonë të thata dhe të vishni këpucë që lejojnë ajrosjen e tyre.
2-Pritini thonjtë në mënyrën e duhur. Pritini ato drejtë në mënyrë që thonjtë të mos hyjnë nën mish kur të rriten.
Futja e thonjve nën mish shkakton plagë, infeksion, nxirje ose zverdhje të thonjve dhe myk të tyre. Gjithashtu mos i ngacmoni asnjëherë kutikulat rreth thonjve, por vetëm shtyjini ato.
3-Relaksojini këmbët duke i futur në ujë të ngrohtë. Shtoni në të sodë buke, pak xhel larës dhe disa pik vaj esencial që pëlqeni. Kjo do i mbajë këmbët e buta duke larguar lëkurën e vrazhdë. Mbajini në ujë të ngrohtë për 20 minuta më pas pastrojini me gurë për të larguar lëkurën e ashpër dhe kallot.
4-Kujdesuani për thonjtë nën mish në mënyrën e duhur. Fillimisht futini ato në ujë të ngrohtë me kripë për 20 minuta dhe më pas me një fill dentar kalojeni poshtë thoit për të nxjerr jashtë mishit cepin e tij. Pas kësaj trajtojeni zonë me një antiseptik për ta mbrojtur nga infektimi. Përsëriteni këtë proces deri sa gishti të shërohet.
5-Hidratojini çdo natë këmbët për ti mbajtur të buta. Vishni një palë çorape në mënyrë që kremi të përthithet më mirë. Gjithashtu mos vendosni krem, mes gishtave të këmbëve pasi kjo zonë mban lageshit dhe do të krijojë infeksion.
6-Masazhoni vazhdimisht këmbët tuaja. Merrni një top të vogël tenisi dhe kalojeni nëpër këmbë nga fillimi deri në fund. Kjo do të relaksojë muskujt dhe do të shplodh këmbët e lodhura dhe të fryra.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn